ŠIAULIŲ MIESTO SAVIVALDYBĖS MERAS

POTVARKIS

DĖL ŠIAULIŲ MIESTO SAVIVALDYBĖS VERSLO SUBJEKTŲ MOKYMO IR JAUNIMO VERSLUMO SKATINIMO PROGRAMŲ 2025 METŲ PRIEMONIŲ PLANO PATVIRTINIMO

2025 m. sausio 8 d. Nr. M-26

Šiauliai

Vadovaudamasis Lietuvos Respublikos vietos savivaldos įstatymo 3 straipsnio 10 dalies 2 punktu, 25 straipsnio 5 dalimi, 27 straipsnio 1 dalies 2 punktu, Šiaulių miesto savivaldybės 2024–2026 metų strateginiu veiklos planu, patvirtintu Šiaulių miesto savivaldybės tarybos 2024 m. vasario 1 d. sprendimu Nr. T-1 „Dėl Šiaulių miesto savivaldybės 2024–2026 metų strateginio veiklos plano patvirtinimo“, Lėšų, skirtų Šiaulių miesto savivaldybės verslo subjektų mokymo ir jaunimo verslumo skatinimo programoms įgyvendinti, skyrimo ir naudojimo tvarkos aprašu, patvirtintu Šiaulių miesto savivaldybės tarybos 2021 m. gegužės 6 d. sprendimu Nr. T-167 „Dėl lėšų, skirtų Šiaulių miesto savivaldybės verslo subjektų mokymo ir jaunimo verslumo skatinimo programoms įgyvendinti, skyrimo ir naudojimo tvarkos aprašo patvirtinimo“, įgyvendindamas Šiaulių miesto savivaldybės verslo subjektų mokymo ir jaunimo verslumo skatinimo programų įgyvendinimo konkurso nuostatus, patvirtintus Šiaulių miesto savivaldybės mero 2023 m. gruodžio 18 d. potvarkiu Nr. M-1285 „Dėl Šiaulių miesto savivaldybės verslo subjektų mokymo ir jaunimo verslumo skatinimo programų įgyvendinimo konkurso nuostatų patvirtinimo“,

tvirtinu Šiaulių miesto savivaldybės verslo subjektų mokymo ir jaunimo verslumo skatinimo programų 2025 metų priemonių planą (pridedama).

Savivaldybės meras	Artūras Visockas

PATVIRTINTA

Šiaulių miesto savivaldybės mero

2025 m. sausio 8 d. potvarkiu Nr. M-26

ŠIAULIŲ MIESTO SAVIVALDYBĖS VERSLO SUBJEKTŲ MOKYMO

IR JAUNIMO VERSLUMO SKATINIMO PROGRAMŲ

2025 METŲ PRIEMONIŲ PLANAS

Eil. Nr.	Programos / priemonės pavadinimas	Privalomi įgyvendinti kriterijai per 1 metus	Finansavimo šaltinis	Savivaldybės biudžeto lėšų suma, tūkst. Eur
1.	Verslo subjektų mokymo programos įgyvendinimas	05-01-02	23,00
1.1.	Konsultacijos verslo subjektams (verslo steigimo, vystymo, paramos, mokesčių ir kitais klausimais)	Ne mažiau kaip 50 konsultuotų asmenų, suteikta ne mažiau kaip 280 val. konsultacijų, įsteigta ne mažiau kaip 10 įmonių

1.2.	Mokymai (verslo steigimo, vystymo, paramos, mokesčių ir kitais klausimais)	5 vnt.

1.3.	Verslo sklaidos renginiai (verslo įmonių informavimo apie galimybes teikti paraiškas įvairių ES ir kitų fondų finansavimui gauti, verslo vystymo ir plėtros bei kitomis temomis)	6 vnt.
2.	Jaunimo verslumo skatinimo programos įgyvendinimas	05-01-03	46,00
2.1.	Mokymai, seminarai jaunam verslininkui / verslui (verslo steigimo, vystymo, paramos, mokesčių ir kitais klausimais)	7 vnt.

2.2.	Mokinių ekonominio švietimo, jaunųjų verslininkų profesinių žinių ir įgūdžių tobulinimo, „startup“ verslų skatinimo renginiai	8 vnt.

2.3.	Verslo konsultacijos jaunimui (verslo pradžios, mokesčių, rinkodaros, finansavimo, paramos ir kitais klausimais)	Ne mažiau, kaip 35 konsultuotų asmenų, suteikta ne mažiau kaip 196 val. konsultacijų, įsteigta ne mažiau kaip 2 įmonės

__________________________